text: # 苦惻其禮拜日
  參考閩東語平話字其版本。/ Chăng-kō̤ Mìng-dĕ̤ng-ngṳ̄ Bàng-uâ-cê gì bēng-buōng. 
  《苦惻其禮拜日》（匈牙利語：Szomorú Vasárnap，也翻譯做「烏暗其禮拜日」），是匈牙利儂萊素·塞萊什（Rezső Seress）敆1933年發佈其歌曲:162。
  
  ## 背景
  萊素·塞萊什1899年:162出生着匈牙利布達佩斯。伊會彈鋼琴，也自家學會了作曲。伊卜想成爲作曲家，就去巴黎去。㑚是講遘了1932年，伊寫其曲，儂蜀題都伓挃。遐前後經濟也儥好，伊其祖國——匈牙利——復罔來罔受法西斯其影響。只価事計鬱伊心裡勢，野伓好受，寫了只題曲。歌詞譴責人類做呆事，祈求上帝可憐現代世界共做呆事其人類。
  之後，幾乎所有其音樂出版商都伓乞伊發行。其中蜀隻出版商講：
  伓是因為只題曲聽起野苦惻。是因爲者曲其感情野絕望，絕望遘會驚。嚽對俤儂都儥好。
  （It is not that the song is sad, there is a sort of terrible compelling despair about it. I don't think it would do anyone any good to hear a song like that.）
  1933年下半年，伊到底是共蜀隻樂商講好，發行了只題曲其樂譜。
  1935年，復改配了詩人耶越·剌素羅（László Jávor）寫其詩做歌詞，敆匈牙利錄製發行。遐前後，伊共伊未婚妻佮儥好，分開去。傳講伊囫圇隻儂瘮去，就總款過了兩禮拜。有蜀日，正好是禮拜日，伊頭額起去罔覷天:162。天𡅏逿雨，伊怨嘆：「只蜀禮拜日，我野苦惻吓！」:162接下伊野有靈感，此刻寫完只題詩:162。者詩是寫蜀隻儂大啼，因爲伊中意其儂過後了。伊希望來世兩隻儂有能涯相會。者詩共政治無仂囝干過。歌配了者詩，標題也改做「苦惻其禮拜日」。只蜀版本野出名。之後介有儂改歌詞，也學樣寫愛情。
  後首，耶越一直乞講是只題歌其原始作詞者。敆中文世界，耶越寫歌詞其故事，也罔傳罔儥蜀樣，遘尾變做塞萊什失去女朋友，敆「野苦惻其禮拜日」寫出歌詞:162。
  
  ## 版本
  只題歌原底㑚發行樂譜，題目號𡅏《世界末日》（Vége a Világnak），旋律是C小調，並且配了歌詞。
  | Ôsz van és peregnek a sárgult levelek Meghalt a földön az emberi szeretet Bánatos könnyekkel zokog az öszi szél Szívem már új tavaszt nem vár és nem remél Hiába sírok és hiába szenvedek Szívtelen rosszak és kapzsik az emberek... | 秋天遘了，箬箬卜逿下 世界懸頂其愛情都死去 風𡅏流落野苦惻其目滓 我其心伓再希望蜀隻新其春天 我其目滓共我其悲傷都無乇使 儂都野無心，都野貪心…… |
  | Meghalt a szeretet!                                                                                                                                                                                                                  | 愛都死去了！                                                                                                                                |
  | Vége a világnak, vége a reménynek Városok pusztulnak, srapnelek zenélnek Emberek vérétôl piros a tarka rét Halottak fekszenek az úton szerteszét Még egyszer elmondom csendben az imámat: Uram, az emberek gyarlók és hibáznak...    | 世界此刻煞臺，希望都無乇使 城市乞杼起去，銃籽着𡅏唱歌 草都乞血染紅 街中到處死儂 我會着心𡅏再禱告蜀回： 上帝，儂都是罪儂，都會犯事……         |
  | Vége a világnak!                                                                                                                                                                                                                     | 世界煞去了！                                                                                                                                |
  
  不過有儂講，只蜀版本其歌詞一直遘二戰乍開始寫，最遲遘1946年乍有版權。
  下兩日，歌詞改使詩人耶越·剌素羅其版本。歌曲就敆1935年，使「苦惻其禮拜日」只蜀隻名字，敆匈牙利錄製發行。
  | Szomorú vasárnap száz fehér virággal Vártalak kedvesem templomi imával Álmokat kergető vasárnap délelőtt Bánatom hintaja nélküled visszajött Azóta szomorú mindig a vasárnap Könny csak az italom kenyerem a bánat...                     | Gloomy Sunday with a hundred white flowers I was waiting for you my dearest with a prayer A Sunday morning, chasing after my dreams The carriage of my sorrow returned to me without you It is since then that my Sundays have been forever sad Tears my only drink, the sorrow my bread...                                                            |
  | Szomorú vasárnap                                                                                                                                                                                                                          | Gloomy Sunday                                                                                                                                                                                                                                                                                                                                          |
  | Utolsó vasárnap kedvesem gyere el Pap is lesz, koporsó, ravatal, gyászlepel Akkor is virág vár, virág és - koporsó Virágos fák alatt utam az utolsó Nyitva lesz szemem hogy még egyszer lássalak Ne félj a szememtől holtan is áldalak... | This last Sunday, my darling please come to me There'll be a priest, a coffin, a catafalque and a winding-sheet There'll be flowers for you, flowers and a coffin Under the blossoming trees it will be my last journey My eyes will be open, so that I could see you for a last time Don't be afraid of my eyes, I'm blessing you even in my death... |
  | Utolsó vasárnap                                                                                                                                                                                                                           | The last Sunday                                                                                                                                                                                                                                                                                                                                        |
  
  1936年，只題歌同時乞山姆·M. 路易（Sam M. Lewis）共達士蒙·卡特（Desmond Carter）改成英語，就總款敆英語世界裡勢也出名了。
  | Sunday is gloomy, my hours are slumberless Dearest, the shadows I live with are numberless Little white flowers will never awaken you Not where the black coach of sorrow has taken you Angels have no thought of ever returning you Would they be angry if I thought of joining you Gloomy Sunday                     | 烏暗其禮拜日，睏都儥着 我活着無數萬千其影影裏勢 嫩嫩其白花吼汝也儥爬起 烏色其靈車已經帶汝行去 天使想都儥想介送汝轉來 我若跟汝齊去，伊儂會儥受氣 烏暗其禮拜日                       |
  | Gloomy Sunday, with shadows I spend it all My heart and I have decided to end it all Soon there'll be candles and prayers that are sad, I know Let them not weep Let them know that I'm glad to go Death is no dream For in death I'm caressing you With the last breath of my soul I'll be blessing you Gloomy Sunday | 烏暗其禮拜日，共影齊過 我共我其心決定着結束全部 鮮花共禱告野苦惻，我會仈 讓伊儂莫啼嘛 讓伊儂都仈傳，是我自家卜離開 死亡伓是虛夢 藉此我將汝愛撫 靈魂以最後一息爲汝祝福 烏暗其禮拜日 |
  | Dreaming, I was only dreaming I wake and I find you asleep in the deep of my heart, dear! Darling I hope that my dream never haunted you My heart is telling you how much I wanted you Gloomy Sunday                                                                                                                   | 做夢，花𡅏是我𡅏做夢 我清醒去就發現汝故睏着我心𡅏，親愛其儂！ 親愛其，我希望我其夢儥纏絆汝 我其心𡅏講汝聽，我有偌夥愛挃汝 苦惻其禮拜日                                             |
  
  1936年，法國儂達米亞（Damia）也唱了只題曲。
  遘尾，比莉·荷莉戴（Billie Holiday）敆1941年也使英語翻唱了只題曲。伊其版本第一出名。
  
  ## 傳說
  者曲誕生以後，乞當做「自殺其聖歌」。傳講野価儂聽完，結束了自家其生命。1930年代其新聞紙共總報導了19樁匈牙利共美國其自殺事件。傳講遘尾有157隻匈牙利儂自殺。不過，只価傳說大多數都無證據。《朝日新聞》引用了蜀本1983年敆匈牙利出其書（儥仈書名），講㑚有5隻儂是因爲者曲乍自殺。《朝日新聞》講只本書專門研究者曲共自殺其關係。蜀隻查覈事實其網站號𡅏Snopes，講二戰其時候，納粹滿四世拍，罔拍罔贏。匈牙利野価儂厝𡅏野逼，無乇食，覷儥着希望，遘尾衹好伓活去了。聽歌自殺其傳說，故像是爲𡅏敆講前首其情況其時候避免囇。Snopes故講，無研究會發現者曲共自殺有世乇直接其關係。
  1968年，作曲其塞萊什含懊自家喉嚨管有病，自殺去了。者前後離伊寫出者曲已經35年了。共塞萊什會熟其儂講，無聽過塞萊什有女朋友自殺。
  故有講廣播電臺都儥讓介播者曲。㑚是講除𡅏BBC，無證據講別其臺儥讓播。BBC仈曾禁止播放比莉·荷莉戴唱其版本，因爲會影響戰爭其士氣。不過器樂其版本會使播。2002年，BBC除唻者禁令。
  
  ## 影響
  只題歌影響了2006年其電影《夢魇迷宮》（The Kovak Box）。電影裡勢蜀隻作家洽著馬略卡島無辦法離開。許所其儂都乞拍了針，微芯片拍遘身體裡勢。若聽遘《苦惻其禮拜日》，就會刣死自家。電影裡勢播其只題歌，由盧西亞·希門尼斯（Lucía Jiménez）唱。
  《銃手：愛情故事》（Wristcutters：A Love Story）配其音樂裡勢也有只題歌。萧亞提（Artie Shaw）唱。
  2008年，比利時藝術家瑪麗·範·伍茲温克爾（Marieke Van Wuytswinkel）敆伊其作品《自然其早起頭》（A Natural Morning）裡勢使了蜀段《苦惻其禮拜日》其小樣。
  2016年，臺灣電影《樓下其房客》改編了只題歌做主題音樂，由波士頓交響樂團演奏。
  
  ## 介看
  - 模仿自殺
  - 《布達佩斯之戀》
  - 《最後其禮拜日》（To ostatnia niedziela）
  
  
title: 苦惻其禮拜日
wikitext: {{TwinHAN|kū-cháik gì lā̤-bái-nĭk}}
  
  《'''苦惻其禮拜日'''》（[[匈牙利語]]：Szomorú Vasárnap，也翻譯做「'''烏暗其禮拜日'''」），是[[匈牙利]]儂[[萊素·塞萊什]]（Rezső Seress）敆[[1933年]][[發行|發佈]]其[[歌曲]]<ref name=":2">{{引用網站|url=http://theresashauntedhistoryofthetri-state.blogspot.com/2011/03/hungarian-suicide-song.html|title=Theresa's Haunted History of the Tri-State: Combining the Fact with the Folklore, "The Hungarian Suiceide Song"|language=en|accessdate=2011-11-07|date=2011-03-02}}<br /></ref><ref name=":0">{{引書|title=一生一定要看的世界名曲故事|author=郭瑜潁|url=https://books.google.co.jp/books?id=NgMlAwAAQBAJ&pg=PA162&lpg=PA162&dq=Rezs%C5%91+Seress+1899&source=bl&ots=x1kORrOaCs&sig=ACfU3U07zqph5FBsZT7h5nMoGfDa8nFjyQ&hl=ja&sa=X&ved=2ahUKEwiCscPdj7_lAhXDx4sBHVLJB5MQ6AEwEXoECAgQBA#v=onepage&q=Rezs%C5%91%20Seress%201899&f=false|publisher=紅螞蟻圖書有限公司|language=cmn|date=2011-08-08|accessdate=2019-10-28}}</ref>{{Rp|162}}。
  
  == 背景 ==
  萊素·塞萊什1899年<ref name=":0" />{{Rp|162}}出生着匈牙利[[布達佩斯]]。伊會彈[[鋼琴]]，也自家學會了[[作曲]]。伊卜想成爲[[作曲家]]，就去[[巴黎]]去<ref name="theblues">{{引網|url=http://theblues-thatjazz.com/en/notes/25-jazz/2651-gloomy-sunday.html|title=Gloomy Sunday|website=Theblues-thatjazz.com|date=|accessdate=2016-07-26|language=en}}</ref>。㑚是講遘了[[1932年]]，伊寫其曲，儂蜀題都伓挃<ref name="theblues" />。遐前後[[大蕭條|經濟也儥好]]，伊其祖國——匈牙利——復罔來罔受[[法西斯]]其影響。只価事計鬱伊心裡勢，野伓好受，寫了只題曲。歌詞譴責[[儂|人類]]做呆事，祈求[[耶和華|上帝]]可憐現代世界共做呆事其人類。
  
  之後，幾乎所有其音樂出版商都伓乞伊發行。其中蜀隻出版商講：<ref name="mcdonald" />
  <blockquote>伓是因為只題曲聽起野苦惻。是因爲者曲其感情野絕望，絕望遘會驚。嚽對俤儂都儥好。<br/>（It is not that the song is sad, there is a sort of terrible compelling despair about it. I don't think it would do anyone any good to hear a song like that.<ref name="mcdonald">{{引網|url=http://www.phespirit.info/gloomysunday/article_01.htm|title=Gloomy Sunday - Overture To Death|website=Phespirit.info|date=|accessdate=2016-07-26|archive-date=2013-05-24|archive-url=https://web.archive.org/web/20130524082609/http://www.phespirit.info/gloomysunday/article_01.htm|deadurl=yes}}</ref>）</blockquote>
  1933年下半年，伊到底是共蜀隻樂商講好，發行了只題曲其[[樂譜]]<ref name=":2" />。
  
  [[1935年]]，復改配了詩人[[耶越·剌素羅]]（László Jávor）寫其[[詩]]做歌詞，敆匈牙利[[錄製]]發行<ref name="theblues" /><ref name="asahi20090124" />。遐前後，伊共伊[[未婚妻]]佮儥好，分開去<ref name="theblues" />。傳講伊囫圇隻儂瘮去，就總款過了兩[[禮拜]]。有蜀日，正好是[[禮拜日]]，伊頭額起去罔覷天<ref name=":0" />{{Rp|162}}。天𡅏逿[[雨]]，伊怨嘆：「只蜀禮拜日，我野苦惻吓！」<ref name=":0" />{{Rp|162}}接下伊野有靈感，此刻寫完只題詩<ref name=":0" />{{Rp|162}}。者詩是寫蜀隻儂大啼，因爲伊中意其儂過後了。伊希望來世兩隻儂有能涯相會。者詩共[[政治]]無仂囝干過。<ref name="mcdonald" /><ref name="javor">{{引網|url=http://www.phespirit.info/gloomysunday/lyrics_javor.htm|title=Gloomy Sunday - Laszlo Javor Lyrics|website=Phespirit.info|date=|accessdate=2016-07-26|language=en|archive-date=2013-01-21|archive-url=https://web.archive.org/web/20130121200436/http://www.phespirit.info/gloomysunday/lyrics_javor.htm|deadurl=yes}}</ref><ref>{{引網|url=http://world-of-poetry.livejournal.com/4622.html|title=Szomorú Vasárnap.: world_of_poetry|website=World-of-poetry.livejournal.com|date=1968-01-11|accessdate=2016-07-26|language=en}}</ref>歌配了者詩，標題也改做「苦惻其禮拜日」。只蜀版本野出名<ref name=":3">{{引網|url=http://www.mentalfloss.com/blogs/archives/97270|author=Bill DeMain|title=This Song’s a Killer: The Strange Tale of 'Gloomy Sunday'|website=MentalFloss|date=2011-08-16|archiveurl=https://web.archive.org/web/20111028163559/http://www.mentalfloss.com/blogs/archives/97270|archivedate=2011-10-28|accessdate=2011-11-07|language=en}}</ref>。之後介有儂改歌詞，也學樣寫愛情<ref name=":3" />。
  
  後首，耶越一直乞講是只題歌其原始作詞者<ref>{{引書|url=https://books.google.com/books?id=H1ABqwpSC5oC&pg=PA106&lpg=PA106&dq=javors+rewriting+of+gloomy+sunday&source=bl&ots=6mD5ud1TVy&sig=j7fx_sd9Xf5uS2iw3BTdEv-Zji0&hl=en&ei=b6GzTvmmM8KuiQKM4qxB&sa=X&oi=book_result&ct=result&resnum=4&ved=0CDIQ6AEwAw#v=onepage&q&f=false|author=Harry Witchel|title=You Are What You Hear: how music and territory make us who we are|publisher=Algora Publishing|year=2010|page=106|accessdate=2011-11-07|language=en}}</ref>。敆[[漢語|中文]]世界，耶越寫歌詞其故事，也罔傳罔儥蜀樣，遘尾變做塞萊什失去[[女朋友]]，敆「野苦惻其禮拜日」寫出歌詞<ref name=":0" />{{Rp|162}}。
  
  == 版本 ==
  只題歌原底㑚發行樂譜，[[題目]]號𡅏《'''世界末日'''》（Vége a Világnak），<ref name=":1">{{引用網站|language=hu|url=http://www.mutablesound.com/home/wp-content/uploads/2010/09/gloomy-sunday.jpg|accessdate=2019-10-28|title=Vége a világnak|archive-date=2016-03-05|archive-url=https://web.archive.org/web/20160305084050/http://www.mutablesound.com/home/wp-content/uploads/2010/09/gloomy-sunday.jpg|deadurl=yes}}</ref>旋律是[[C小調]]，並且配了歌詞<ref name=":1" />。
  
  {|
  |+《世界末日》匈牙利語歌詞共[[閩東語|平話]]翻譯
  |{{lang|hu|Ôsz van és peregnek a sárgult levelek<br/>
  Meghalt a földön az emberi szeretet<br/>
  Bánatos könnyekkel zokog az öszi szél<br/>
  Szívem már új tavaszt nem vár és nem remél<br/>
  Hiába sírok és hiába szenvedek<br/>
  Szívtelen rosszak és kapzsik az emberek...}}
  |秋天遘了，箬箬卜逿下
  世界懸頂其愛情都死去
  
  風𡅏流落野苦惻其目滓
  
  我其心伓再希望蜀隻新其春天
  
  我其目滓共我其悲傷都無乇使
  
  儂都野無心，都野貪心……
  |-
  |{{lang|hu|Meghalt a szeretet!}}
  |愛都死去了！
  |-
  |{{lang|hu|Vége a világnak, vége a reménynek<br/>
  Városok pusztulnak, srapnelek zenélnek<br/>
  Emberek vérétôl piros a tarka rét<br/>
  Halottak fekszenek az úton szerteszét<br/>
  Még egyszer elmondom csendben az imámat:<br/>
  Uram, az emberek gyarlók és hibáznak...}}
  |世界此刻煞臺，希望都無乇使
  城市乞杼起去，銃籽着𡅏唱歌
  
  草都乞血染紅
  
  街中到處死儂
  
  我會着心𡅏再禱告蜀回：
  
  上帝，儂都是罪儂，都會犯事……
  |-
  |{{lang|hu|Vége a világnak!}}<ref name=":1" />
  |世界煞去了！
  |-
  |}
  
  不過有儂講，只蜀版本其歌詞一直遘[[第二次世界大戰|二戰]]乍開始寫，最遲遘[[1946年]]乍有[[版權]]<ref>{{引網|url=http://rezsoseress.proboards.com/index.cgi?board=sunday&action=display&thread=8|title=Rezső Seress' Gloomy Sunday - Board - Collected Gloomy Sunday knowledge|accessdate=2016-07-26|archiveurl=https://web.archive.org/web/20120425150835/http://rezsoseress.proboards.com/index.cgi?board=sunday&action=display&thread=8|archivedate=2012-04-25|website=proboards.com}}</ref>。
  
  下兩日，歌詞改使詩人[[耶越·剌素羅]]其版本。歌曲就敆1935年，使「苦惻其禮拜日」只蜀隻名字，敆匈牙利錄製發行<ref name="theblues" /><ref name="asahi20090124">{{引用新聞|title=うたの旅人 数奇な伝説に彩られて――ダミア「暗い日曜日」|newspaper=朝日新聞|language=ja|date=2009-01-24|via=Be on Sunday Entertainment|pages=e1-e2}}</ref>。
  
  {|
  |+《苦惻其禮拜日》耶越·剌素羅版匈牙利語歌詞共英語翻譯
  |-
  |
  {{lang|hu|Szomorú vasárnap száz fehér virággal<br />
  Vártalak kedvesem templomi imával<br />
  Álmokat kergető vasárnap délelőtt<br />
  Bánatom hintaja nélküled visszajött<br />
  Azóta szomorú mindig a vasárnap<br />
  Könny csak az italom kenyerem a bánat...}}
  |
  Gloomy Sunday with a hundred white flowers<br />I was waiting for you my dearest with a prayer<br />A Sunday morning, chasing after my dreams<br />The carriage of my sorrow returned to me without you<br />It is since then that my Sundays have been forever sad<br />Tears my only drink, the sorrow my bread...
  |-
  |{{lang|hu|Szomorú vasárnap}}
  |Gloomy Sunday
  |-
  |{{lang|hu|Utolsó vasárnap kedvesem gyere el<br />
  Pap is lesz, koporsó, ravatal, gyászlepel<br />
  Akkor is virág vár, virág és - koporsó<br />
  Virágos fák alatt utam az utolsó<br />
  Nyitva lesz szemem hogy még egyszer lássalak<br />
  Ne félj a szememtől holtan is áldalak...}}
  |This last Sunday, my darling please come to me<br />There'll be a priest, a coffin, a catafalque and a winding-sheet<br />There'll be flowers for you, flowers and a coffin<br />Under the blossoming trees it will be my last journey<br />My eyes will be open, so that I could see you for a last time<br />Don't be afraid of my eyes, I'm blessing you even in my death...
  |-
  |{{lang|hu|Utolsó vasárnap}}<ref name="Szomorú Vasárnap">{{引網|url=http://www.phespirit.info/gloomysunday/lyrics_javor.htm|title=Szomorú Vasárnap|author=László Jávor|accessdate=2019-10-28|archive-date=2013-01-21|archive-url=https://web.archive.org/web/20130121200436/http://www.phespirit.info/gloomysunday/lyrics_javor.htm|deadurl=yes}}{{hu}}{{en}}</ref>
  |The last Sunday<ref name="Szomorú Vasárnap" />
  |-
  |}
  
  [[1936年]]<ref name="asahi20090124" />，只題歌同時乞[[山姆·M. 路易]]（Sam M. Lewis）共[[達士蒙·卡特]]（Desmond Carter）改成[[英語]]，就總款敆英語世界裡勢也出名了。
  {{ external media HAN
  | topic= 《苦惻其禮拜日》山姆·M. 路易版
  | align  = right
  | width  = 300px
  | audio1 = {{引網|url= https://archive.org/details/PaulWhitemanwithJohnnyHauser |title= Recording by Paul Whiteman with Johnny Hauser |format= Creative commons license |website= Internet Archive |date=  2004-02-20 |language=en}}}}
  {|
  |+《苦惻其禮拜日》山姆·M. 路易版英語歌詞共平話翻譯
  |-
  |{{lang|en|Sunday is gloomy, my hours are slumberless<br/>
  Dearest, the shadows I live with are numberless<br/>
  Little white flowers will never awaken you<br/>
  Not where the black coach of sorrow has taken you<br/>
  Angels have no thought of ever returning you<br/>
  Would they be angry if I thought of joining you<br/>
  Gloomy Sunday}}
  |烏暗其禮拜日，睏都儥着
  我活着無數萬千其影影裏勢
  
  嫩嫩其白花吼汝也儥爬起
  
  烏色其靈車已經帶汝行去
  
  天使想都儥想介送汝轉來
  
  我若跟汝齊去，伊儂會儥受氣
  
  烏暗其禮拜日
  |-
  |{{lang|en|Gloomy Sunday, with shadows I spend it all<br/>
  My heart and I have decided to end it all<br/>
  Soon there'll be candles and prayers that are sad, I know<br/>
  Let them not weep<br/>
  Let them know that I'm glad to go<br/>
  Death is no dream<br/>
  For in death I'm caressing you<br/>
  With the last breath of my soul I'll be blessing you<br/>
  Gloomy Sunday}}
  |烏暗其禮拜日，共影齊過
  我共我其心決定着結束全部
  
  鮮花共禱告野苦惻，我會仈
  
  讓伊儂莫啼嘛
  
  讓伊儂都仈傳，是我自家卜離開
  
  死亡伓是虛夢
  
  藉此我將汝愛撫
  
  靈魂以最後一息爲汝祝福
  
  烏暗其禮拜日
  |-
  |{{lang|en|Dreaming, I was only dreaming
  
  
  I wake and I find you asleep in the deep of my heart, dear!
  
  
  Darling I hope that my dream never haunted you
  
  
  My heart is telling you how much I wanted you
  
  
  Gloomy Sunday}}<ref>{{引網|url=http://www.phespirit.info/gloomysunday/lyrics_lewis.htm|title=Gloomy Sunday|author=Sam M. Lewis|language=en|accessdate=2019-10-28|archive-date=2013-01-21|archive-url=https://web.archive.org/web/20130121200429/http://www.phespirit.info/gloomysunday/lyrics_lewis.htm|deadurl=yes}}</ref>
  |做夢，花𡅏是我𡅏做夢
  我清醒去就發現汝故睏着我心𡅏，親愛其儂！
  
  親愛其，我希望我其夢儥纏絆汝
  
  我其心𡅏講汝聽，我有偌夥愛挃汝
  
  苦惻其禮拜日
  |-
  |}
  
  1936年，[[法國]]儂[[達米亞]]（Damia）也唱了只題曲<ref name="asahi20090124" />。
  
  遘尾，[[比莉·荷莉戴]]（Billie Holiday）敆[[1941年]]也使英語翻唱了只題曲。伊其版本第一出名。
  
  == 傳說 ==
  者曲誕生以後，乞當做「自殺其聖歌」<ref name="asahi20090124" />。[[都市傳說|傳講]]野価儂聽完，結束了自家其生命<ref name=":4">{{引網|url=http://h2g2.com/dna/h2g2/plain/A14150477|title=Gloomy Sunday – Music to Die for? – A14150477|website=H2g2.com|date=|accessdate=2016-07-26|language=en}}</ref>。[[1930年代]]其新聞紙共總報導了19樁匈牙利共[[美國]]其[[自殺]]事件<ref name="theblues" /><ref name=21stfloor>{{引網|url=http://www.thetwentyfirstfloor.com/?p%3D1041 |title=Archived copy |accessdate=2011-11-07  |archiveurl=https://web.archive.org/web/20120425145013/http://www.thetwentyfirstfloor.com/?p=1041 |archivedate=2012-04-25 |language=en}}</ref><ref>{{引網|url=http://science.discovery.com/tv/dark-matters/|title=Dark Matters: Twisted But True &#124; Discovery Science|website=Science.discovery.com|date=2014-04-07|accessdate=2016-07-26|language=en}}</ref>。傳講遘尾有157隻匈牙利儂自殺<ref name="asahi20090124" />。不過，只価傳說大多數都無證據<ref name="asahi20090124" /><ref name="snopes" />。《[[朝日新聞]]》引用了蜀本[[1983年]]敆匈牙利出其書（儥仈書名），講㑚有5隻儂是因爲者曲乍自殺。《朝日新聞》講只本書專門研究者曲共自殺其關係。<ref name="asahi20090124" />蜀隻[[查覈事實]]其[[網站]]號𡅏[[Snopes (漢字)|Snopes]]，講二戰其時候，[[納粹德國|納粹]]滿四世拍，罔拍罔贏。匈牙利野価儂厝𡅏野[[貧窮|逼]]，[[饑荒|無乇食]]，覷儥着希望，遘尾衹好伓活去了。聽歌自殺其傳說，故像是爲𡅏敆講前首其情況其時候[[委婉|避免]]囇。Snopes故講，無研究會發現者曲共自殺有世乇直接其關係。<ref name="snopes">{{引網|url=http://www.snopes.com/music/songs/gloomy.asp|title=Gloomy Sunday Suicides|website=Snopes.com|date=|accessdate=2016-07-26|language=en}}</ref>
  
  1968年<ref name=":5">{{引用新聞|url=http://sites.google.com/site/vmarcenne/Home/imgs/nyt_14.01.68_pg84_suicide_Gloomy_Sunday.gif|title=Rezsoe Seres Commits Suicide; Composer of 'Gloomy Sunday'|language=en|newspaper=New York Times|date=1968-01-14|page=84}}<!-- Scanned on Oct 30, 2008 at NWMSU in Owen's Library by User:Un_Piton --></ref>，作曲其塞萊什含懊自家喉嚨管有病<ref name="asahi20090124" />，自殺去了<ref name="asahi20090124" /><ref name=":5" />。者前後離伊寫出者曲已經35年了<ref name=":5" />。共塞萊什會熟其儂講，無聽過塞萊什有女朋友自殺<ref name="asahi20090124" />。
  
  故有講[[廣播電臺]]都[[審查制度|儥讓]]介播者曲<ref name="asahi20090124" /><ref name=":4" />。㑚是講除𡅏[[英國廣播公司|BBC]]<ref name="21stfloor" />，無證據講別其臺儥讓播。[[BBC儥讓播其歌曲列表|BBC仈曾禁止]]播放比莉·荷莉戴唱其版本，因爲會影響戰爭其士氣<ref name="21stfloor" />。不過器樂其版本會使播<ref name="21stfloor" />。2002年，BBC除唻者禁令<ref name="snopes" />。
  
  == 影響 ==
  只題歌影響了[[2006年]]其[[電影]]《[[夢魇迷宮]]》（The Kovak Box）。電影裡勢蜀隻[[作家]]洽著[[馬略卡]]島無辦法離開。許所其儂都乞[[注射|拍了針]]，微芯片拍遘身體裡勢。若聽遘《苦惻其禮拜日》，就會刣死自家。<ref>{{引用網站|url=http://www.variety.com/review/VE1117932712?refcatid=31|title=''Variety'' Film Reviews: ''The Kovac Box''|language=en|accessdate=2011-11-09}}</ref>電影裡勢播其只題歌，由盧西亞·希門尼斯（Lucía Jiménez）唱。
  
  《[[銃手：愛情故事]]》（Wristcutters：A Love Story）配其音樂裡勢也有只題歌。[[萧亞提]]（Artie Shaw）唱。<ref>{{引網|author=Katherine Fulton|url=http://www.allmusic.com/album/wristcutters-a-love-story-r1183561|title=Wristcutters: A Love Story - Original Soundtrack &#124; Songs, Reviews, Credits|publisher=[[AllMusic]]|date=2007-10-30|accessdate=2016-07-26|language=en}}</ref>
  
  [[2008年]]，[[比利時]]藝術家瑪麗·範·伍茲温克爾（Marieke Van Wuytswinkel）敆伊其作品《自然其早起頭》（A Natural Morning）裡勢使了蜀段《苦惻其禮拜日》其小樣<ref>{{引網|url=http://mariekevanwuytswinkel.com/work/before-2011/a-natural-morning.html|title=Archived copy|accessdate=2013-06-17|archiveurl=https://archive.is/20130618032708/http://mariekevanwuytswinkel.com/work/before-2011/a-natural-morning.html|archivedate=2013-06-18|language=en}}</ref><ref>{{引網|url=http://vimeo.com/10946775|title=A Natural Morning, 2008 on Vimeo|website=Vimeo.com|date=2010-04-15|accessdate=2016-07-26|language=en}}</ref>。
  
  [[2016年]]，[[臺灣]]電影《[[樓下其房客]]》改編了只題歌做主題音樂，由[[波士頓交響樂團]]演奏。
  
  == 介看 ==
  
  * [[模仿自殺]]
  * 《[[布達佩斯之戀]]》
  * 《[[最後其禮拜日]]》（To ostatnia niedziela）
  
  == 參考資料 ==
  <references responsive="" />[[分類:音樂]]